open-index/open-wikipedia-markdown huggingface dataset:
ניסיון ההתנקשות בגולדה מאיר

**ניסיון ההתנקשות בגולדה מאיר** היה ניסיון התנקשות שהתרחש ב-4 במרץ 1973, בעת ביקורה של מאיר בארצות הברית. ארגון "ספטמבר השחור" ניסה להתנקש בחייה של ראש ממשלת ישראל, גולדה מאיר, באמצעות ניסיון לפוצץ מכוניות תופת שהוצבו בסמוך למוקדים ישראלים בהם עברה במהלך הביקור. ניסיון ההתנקשות בוצע כנקמה על מבצע זעם האל שבו חוסלו אנשי הארגון והיה ניסיון הפיגוע הראשון של הארגון על אדמת ארצות הברית.

## הרקע לאירועים
בחודש ספטמבר 1972, במהלך אולימפיאדת מינכן, רצח ארגון הטרור "ספטמבר השחור" אחד עשר ספורטאים מהמשלחת הישראלית לאולימפיאדה. כתגובה פתחה ישראל במסע חיסולים כנגד ראשי הארגון וחברי ארגון הטרור, וכן ב"מבצע זעם האל", שתכליתו הייתה חיסול כל האחראים לטבח הספורטאים. ארגון "ספטמבר השחור", מנגד, נקם את נקמתו באמצעות התנקשויות בנציגים ישראלים, דוגמת הריגת איש המוסד, ברוך כהן, במדריד, וניסיון ההתנקשות באיש המוסד צדוק אופיר באמצעות סוכן כפול. יש הטוענים שגם רצח ג'ו אלון בוצע על ידי ספטמבר השחור.

## מהלך האירועים
בחודש מרץ 1973 החליט הארגון לפגוע בדמות הישראלית הבכירה ביותר - ראש ממשלת ישראל גולדה מאיר. לקראת ביקורה הצפוי של מאיר בארצות הברית, הוטמנו שלוש מכוניות תופת עמוסות במאות ק"ג חומר נפץ במספר מוקדים ישראלים בניו יורק - שתי מכוניות הוצבו בשדרה החמישית במנהטן בסמוך לבנקים ישראלים, ומכונית תופת נוספת הוצבה בנמל התעופה הבינלאומי ג'ון פ. קנדי בסמוך לטרמינל של חברת התעופה אל על.

ב-4 במרץ בעת ביקורה של מאיר בעיר, התבצע ניסיון להפעיל מרחוק את מכוניות התופת בעת שעברה מאיר בסמוך אליהן, אולם המכוניות לא התפוצצו בשל כשל טכני במטעני החבלה שהוטמנו בהן.

ב-6 במרץ, לאחר שהסוכנות לביטחון לאומי ירטה התקשרות של ח'אלד אל-ג'ווארי, איש "ספטמבר השחור" שתכנן את ההתנקשות, החלו משטרת ארצות הברית וה-FBI בחיפוש אחר מכוניות התופת. שתי מכוניות התגלו במגרש מכוניות אליו נגררו ב-5 במרץ, והמכונית שהוצבה בסמוך לטרמינל אל על בנמל התעופה אותרה ב-7 במרץ ונוטרלה על ידי חבלני המשטרה.

## אחרית דבר
ב-3 בפברואר 2009, לאחר שהיו חסויים במשך השנים, הותרו לפרסום המסמכים אודות ניסיון ההתנקשות במאיר.

אל-ג'ווארי, שהיה אזרח עיראקי, ברח מארצות הברית ונתפס לבסוף בשנת 1991, כשהגיע לתוניסיה על-מנת להשתתף בהלוויה. הוא נידון ל-30 שנות מאסר, אך השתחרר בחודש פברואר 2009 לאחר שריצה מחצית מעונשו.

## ראו גם
* טרור בארצות הברית

## קישורים חיצוניים
* 

## הערות שוליים

קטגוריה:ניסיונות התנקשות
קטגוריה:גולדה מאיר
קטגוריה:1973 בישראל
קטגוריה:1973 בארצות הברית
קטגוריה:ספטמבר השחור (ארגון)
ז'נאן בסול

**ז'נאן בסול** (נולדה ב-16 באוגוסט 1990) היא עיתונאית עצמאית, עורכת ספרותית, מבקרת ספרות ומתרגמת ערביה ישראלית. חברה בחוג המתרגמים של מכתוב – סדרת תרגומי פרוזה ושירה מערבית בהוצאת מכון ון ליר בירושלים. לשעבר עמיתת מחקר בפורום לחשיבה אזורית.

הייתה הכתבת הכלכלית הערביה הראשונה ב"דה-מרקר".

## ביוגרפיה

נולדה בריינה. בוגרת תואר ראשון בספרות אנגלית באוניברסיטה העברית.

הייתה כתבת ב"המקום הכי חם בגיהנום" וב-i24NEWS.

סיקרה עבור "Time Out תל אביב" את העולם הערבי והמגזר הערבי בישראל, וכן פרסמה כתבות בתחום האמנות.

מ-2015 עד 2017 שימשה ככתבת לענייני עבודה ב"דה-מרקר" וכתבת לענייני ספרות במוסף "גלריה" של "הארץ".

במסגרת העבודה העיתונאית עסקה בקשר בין כלכלה ופוליטיקה לתרבות בכלל וספרות בפרט, ובתרבות מהעולם הערבי, וכן בענייני השכבות המוחלשות בישראל, בדגש על נשים (לדוגמה: אבטלה בקרב נשים בדואיות, נשים ממזרח ירושלים ותנאי העבודה והמגורים של מהגרות עבודה בישראל).

נכון ל-2019 היא עיתונאית עצמאית.

כתבה באתר הפורום לחשיבה אזורית, ובמסגרת זו התמקדה בתרבות ובכלכלה בעולם הערבי שלאחר האביב הערבי, ובסוגיות כלכליות הנוגעות למיעוט הערבי בישראל.

בשנת 2022 השתתפה בהקמת הוצאת סשת לתרגום מקביל של ספרי ילדים לעברית וערבית.

בשנת 2024 תרגמה לערבית את הקטלוג של התערוכה 'על תקוות וחלופות אחרות' امال محاطمة وفرص ضاعيية של נטע ליבר שפר במוזיאון תל אביב לאמנות.

בסול מתגוררת בתל אביב.

## קישורים חיצוניים

* הפרופיל של ז'נאן בסול, באתר A-List
* 
* הסכסוך והחברה הערבית בישראל, מרכז אדוה, באתר יוטיוב, 2 ביוני 2019

### מאמרים וכתבות
* 
* 
* כתבות של ז'נאן בסול, באתר טיים-אאוט
* כתבות של ז'נאן בסול, באתר הפורום לחשיבה אזורית
* 

## הערות שוליים

קטגוריה:עיתונאיות ערביות ישראליות
קטגוריה:עיתונאים ערבים ישראלים
קטגוריה:עורכות ספרותיות ישראליות
קטגוריה:מתרגמות ישראליות
קטגוריה:תל אביב-יפו: אישים
קטגוריה:סגל הארץ
קטגוריה:סגל Time Out תל אביב
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:מתרגמים מערבית לעברית
קטגוריה:מבקרות ספרות ישראליות
קטגוריה:ריינה: אישים
קטגוריה:עורכים ספרותיים ישראלים
קטגוריה:מתרגמים ישראלים
קטגוריה:מבקרי ספרות ישראלים
קטגוריה:ישראליות שנולדו ב-1990
קטגוריה:ישראלים שנולדו ב-1990
גבי כנען

**גבריאל (גבי) כנען** (1936 – 28 בדצמבר 1998) היה רופא ישראלי, ששימש מנהל בית חולים זיו ומנהל בית חולים פוריה. כקצין ורופא צבאי בצה"ל, עוטר בעיטור העוז על פועלו במלחמת יום הכיפורים.

## ביוגרפיה
כנען (במקור כהנסקי) שירת בחטיבת הצנחנים ולחם עימה במלחמת סיני. בשירות המילואים שירת בחטיבה 55 ובמלחמת ששת הימים השתתף במערכה על ירושלים.

ב-1960 החל בלימודי רפואה באוניברסיטת בזל בשווייץ. לאחר הלימודים התמחה בקרדיולוגיה בקליפורניה ובמכון הלב של טקסס ביוסטון. ב-1973 חזר לישראל ועבד בבית החולים תל-השומר.

במלחמת יום הכיפורים לחם כרופא גדודי של גדוד 66 בחטיבה 55. על פועלו עוטר בעיטור העוז.

לאחר המלחמה היה פעיל בתנועת המחאה "ישראל שלנו" יחד עם אסא קדמוני, מוטי אשכנזי ויוחאי בן נון.

ב-1977 מונה למנהל המחלקה הכירורגית בבית החולים רבקה זיו. ב-1980 מונה למנהל בית החולים פוריה. ב-1984 מונה במקביל גם למנהל בפועל של בית חולים זיו ובספטמבר 1988 מונה למנהל קבוע של בית חולים זיו.

תלונות על אי סדרים בניהול בית החולים, הובילו לחקירה בגין פעילותו. ב-1993 הוגש נגדו כתב אישום בשש עבירות של מרמה והפרת אמונים בתאגיד, סחיטה באיומים, שימוש לרעה בסמכותו, קבלת דבר במרמה וקבלת דבר במרמה בנסיבות מחמירות. ב-1998 הורשע בבית משפט השלום בטבריה בארבע עבירות של מרמה והפרת אמונים, קבלת דבר במרמה וקבלת דבר במרמה בנסיבות מחמירות. בעקבות ההרשעה שם קץ לחייו והובא למנוחות בקיבוץ גינוסר. אחותו הגישה ערעור לאחר מותו בשמו, לאחר שבית המשפט המחוזי פסק באופן תקדימי שקרובי משפחתו של מורשע שמת יוכלו להגיש ערעור בשמו. ב-2001 זוכה ידי בית המשפט המחוזי בחיפה ממרבית האישומים שבגינם הורשע, והותרה על כנה הרשעה בגין קבלת 2,600 שקל עבור העסקת אשתו במשרת פסיכולוגית בבית החולים.

## חיים אישיים
כנען היה נשוי לנורית כנען-קדר, בניהם הם הפילוסוף חגי כנען והמוזיקאי יונתן כנען. לאחר גירושיהם נישא שנית לדורית ולזוג בת. על שמו קרויה ספריה רפואית בבית החולים פוריה.

## קישורים חיצוניים
* 
* 
* 
* 
* עמי סלנט, מה הרג את הרופא ד"ר גבי כנען ?, באתר "חיים של אחרים"

## הערות שוליים

קטגוריה:מעוטרי עיטור העוז במלחמת יום הכיפורים
קטגוריה:בוגרי אוניברסיטת בזל
קטגוריה:סגל המרכז הרפואי ע"ש חיים שיבא - תל השומר
קטגוריה:מנהלי המרכז הרפואי זיו
קטגוריה:רופאים צבאיים ישראלים
קטגוריה:קרדיולוגים ישראלים
קטגוריה:כירורגים ישראלים
קטגוריה:מנהלי מרכז רפואי פוריה
קטגוריה:מתאבדים ישראלים
קטגוריה:מורשעים בדין בישראל
קטגוריה:אישים הקבורים בגינוסר
קטגוריה:ישראל: מורשעים שזוכו
קטגוריה:חיילי חיל הרגלים במלחמת סיני
קטגוריה:חיילי חיל הרגלים במלחמת ששת הימים
קטגוריה:חיילי חיל הרפואה במלחמת יום הכיפורים
קטגוריה:ישראלים שנולדו ב-1936
קטגוריה:ישראלים שנפטרו ב-1998
טיירוס תומאס

**טיירוס ויין תומאס** (באנגלית: **Tyrus Wayne Thomas**; נולד ב-17 באוגוסט 1986) הוא כדורסלן עבר אמריקאי, אשר שיחק באופן פעיל בין השנים 2006–2016. ממוצעיו הכוללים לאורך הקריירה בליגת ה-NBA הם 7.7 נקודות, 4.8 ריבאונדים ו-1.3 חסימות למשחק.

## קריירת תיכונים ומכללות
תומאס נולד וגדל בבאטון רוז' שבלואיזיאנה, ולמד ב"תיכון מקינלי" המקומי. רק בשנתו השלישית בתיכון הצטרף לקבוצת הכדורסל שלו, ובעונתו הרביעית והאחרונה בקבוצה רשם ממוצעים של כ-16 נקודות, 12 ריבאונדים ו-6 חסימות למשחק.

בשנת 2004 החל ללמוד באוניברסיטת המדינה של לואיזיאנה, אך באחד ממשחקי קדם-העונה של קבוצת הכדורסל נפצע בצווארו ונאלץ להחמיץ את העונה כולה. בעונת 2005/2006 שימש כשחקן חמישייה קבוע, לצד גלן דייוויס וגארט טמפל, ובסיומה זכה בתואר "שחקן ההגנה של העונה במחוז ה-SEC" לאחר שהעמיד ממוצעים של 12.3 נקודות, 9.2 ריבאונדים ו-3.1 חסימות למשחק. באותה עונה העפילה הקבוצה בפעם הרביעית בתולדותיה והראשונה מזה 20 שנה לשלב פיינל פור טורניר אליפות המכללות, לאחר שגברה ברבע הגמר על אוניברסיטת טקסס בתוצאה 70–60. במשחק קלע תומאס 21 נקודות, והגביל את כוכב טקסס למרכוס אולדרידג' ל-4 נקודות בלבד. במשחק חצי הגמר מול UCLA קלע תומאס 5 נקודות בלבד, וקבוצתו הפסידה בתוצאה 45–59.

## קריירה מקצועית
בדראפט ה-NBA 2006 נלקח תומאס על ידי פורטלנד טרייל בלייזרס בבחירה הרביעית, ומיד נשלח בטרייד (לצד ויקטור חריאפה) לשיקגו בולס בתמורה ללמרכוס אולדרידג', אשר נבחר בבחירה השנייה של אותו הדראפט. במהלך עונת הרוקי שלו השתתף בתחרות ההטבעות של ה-NBA, בה זכה ג'רלד גרין. לאורך העונה קלע 5.2 נקודות בממוצע למשחק, ובסיומה נבחר לחמישיית הרוקיז השנייה של העונה. בעונת  פתח ב-61 ממשחקי הבולס, ורשם שיאי קריירה של 10.8 נקודות, 6.4 ריבאונדים ו-1.9 חסימות בממוצע למשחק.

בפברואר 2010, לאחר כ-3 עונות וחצי בשיקגו, הועבר תומאס בטרייד לשארלוט בובקאטס בתמורה לרונלד מארי, אייסי לואו ובחירת דראפט עתידית. בקיץ 2010 חתם על הארכת חוזה בשארלוט ל-5 עונות נוספות, עבור כ-40 מיליון דולר. בעונת  רשמו הבובקאטס את מאזן הניצחונות הגרוע בתולדות הליגה, 7–59 (10.6%). ביולי 2013 שוחרר תומאס מהקבוצה תחת "סעיף האמנסטי", כשנתיים לפני תום חוזהו. ב-146 משחקיו בקבוצה קלע 7.5 נקודות והוריד 4.4 ריבאונדים בממוצע למשחק.

בינואר 2015 חזר תומאס לשחק לאחר כשנה וחצי מחוץ למגרשים, כשחתם על חוזה בקבוצת איווה אנרג'י מליגת הפיתוח של ה-NBA. לאחר כשבוע חתם על חוזה ל-10 ימים בממפיס גריזליס, ובסיומו חזר לאיווה. ב-16 משחקיו בליגת הפיתוח העמיד ממוצעים של 5.6 נקודות ו-4.1 ריבאונדים למשחק.

לקראת עונת 2015/2016 חתם על חוזה באייסברן ברמרהאפן מליגת העל הגרמנית, ועד לשחרורו מהקבוצה בפברואר 2016 קלע 3.6 נקודות בממוצע למשחק.

## קישורים חיצוניים

## הערות שוליים

קטגוריה:אמריקאים ילידי לואיזיאנה
קטגוריה:באטון רוז': אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:לואיזיאנה: כדורסלנים
קטגוריה:כדורסלני אוניברסיטת המדינה של לואיזיאנה
קטגוריה:בחירות דראפט של פורטלנד טרייל בלייזרס
קטגוריה:כדורסלני שיקגו בולס
קטגוריה:כדורסלני שארלוט בובקאטס
קטגוריה:כדורסלני איווה וולבס
קטגוריה:כדורסלני ממפיס גריזליס
קטגוריה:כדורסלני אייסברן ברמרהאפן
קטגוריה:אמריקאים שנולדו ב-1986
ונקה מיהרה

**ונקה מיהרה** (בנורווגית: **Wenche Myhre**; נולדה ב-15 בפברואר 1947) היא זמרת נורווגית.

## ביוגרפיה
מיהרה נולדה בפרבר של אוסלו, בהיותה בת שלוש עשרה קיבלה חוזה הקלטות על ידי מפיק מוזיקלי, זאת לאחר שזכתה בתחרות כישרונות שאורגנה על ידי העיתון "Verdens Gang".

ב-1963 שלושה משיריה דורגו גבוה בטבלאות מצעדי הפזמונים, באותה שנה הופיע לראשונה בסרט בקולנוע.

היא ייצגה את גרמניה המערבית באירוויזיון 1968 עם השיר "Ein Hoch der Liebe" והייתה במקום השישי.

היא השתתפה מספר פעמים ב-"Melodi Grand Prix", תחרות המוזיקה הנורווגית בה הזוכה מייצג את נורווגיה באירוויזיון.

ב-1968 הופיעה בסרט הקומדייה "Mannen som ikke kunne le" שזכה להצלחה בנורווגיה.

ב-1986 הנחתה את התחרות הגרמנית המקדימה לאירוויזיון שבאותה שנה נורווגיה מדינתה אירחה את התחרות.

בין 2004–2006 היא ביצעה סיבוב הופעות ביחד עם הזמרות סיב מאלמקוויסט וגיטה הנינג.

ב-2009 היא דיבבה את מאמא אודי בדיבוב הנורווגי של הנסיכה והצפרדע.

היא הייתה נשואה מספר פעמים ולה ארבעה ילדים.

## קישורים חיצוניים

* 

קטגוריה:זמרות נורווגיות
קטגוריה:משתתפי אירוויזיון 1968
קטגוריה:נציגי גרמניה באירוויזיון
קטגוריה:נשים זוכות פרסים
קטגוריה:מדבבות נורווגיות
קטגוריה:מדבבים נורווגים
קטגוריה:משתתפי מלודי גרנד פרי
קטגוריה:זמרים נורווגים
קטגוריה:שחקניות קולנוע וטלוויזיה נורווגיות
קטגוריה:שחקני קולנוע וטלוויזיה נורווגים
קטגוריה:ילידות 1947
קטגוריה:נורווגים שנולדו ב-1947
Goodnight, Irene

"**Goodnight, Irene**" (בעברית: "**לילה טוב, איירין**") הוא שיר אמריקאי, שהוקלט לראשונה על ידי זמר הפולק, לדבלי ב-1933 ולאחר מכן על ידי אמנים רבים, בהם פיט סיגר והוויברז, פרנק סינטרה, נט קינג קול, ג'וני קאש, אריק קלפטון, ג'רי לי לואיס, ג'ימי הנדריקס וליטל ריצ'רד, מיסיסיפי ג'ון הארט, ואן מוריסון, טום ווייטס ועוד. הגרסה של הוויברז שהתה 13 שבועות במקום הראשון של מצעד הפזמונים של בילבורד בשנת 1950. שתי גרסאות מוקלטות של השיר נכללו בהיכל התהילה של פרס גראמי.

## גרסת לדבלי
המוזיקולוג וחוקר הפולקלור אלן לומקס הקליט את זמר הפולק לדבלי בשנות השלושים, בעת שהזמר ריצה עונש מאסר בכלא בלואיזיאנה. בין היתר נשמרו הקלטות אלה בספריית הקונגרס כתיעוד שירי עם של צאצאי עבדים בדרום ארצות הברית. לדברי לדבלי, הוא שר את השיר עוד מ-1908. דפי תווים מאת ג'וסי דייוויס (Gussie Davis) הכוללים גרסה של השיר קיימים משנת 1887, אך עם מילים שונות ברובן מאלו ששר לדבלי ובמקצב שונה (המקצב המקורי היה ואלס קלאסי). עם זאת, ייתכן שמקורותיו קודמים אף לכך.

השיר מספר על אישה שנישאה לנווד ומהמר, שעוזב אותה מיד לאחר נישואיהם ואינו מסוגל לוותר על החופש שלו. זאת, בעוד אשתו מפצירה בו לשוב אליה ולבלות עמה את לילותיו.

השיר ראה אור בתקליט *Negro Folk Songs as Sung by Lead Belly* משנת 1936 בהפקת לומקס וספריית הקונגרס. בשנת 2002 נכללה ההקלטה בהיכל התהילה של פרס גראמי.

## גרסאות כיסוי
הוויברז הקליטו את השיר ב-1950, שנה לאחר מותו של לדבלי. השיר זכה להצלחה עצומה ושהה 13 שבועות במקום הראשון של מצעד הפזמונים של בילבורד (הבי-סייד של הסינגל היה ביצוע של השיר הישראלי צאנה צאנה). בשנת 2006 נכללה ההקלטה בהיכל התהילה של פרס גראמי. הוויברז יצרו גרסה נאמנה יחסית למקור, אך עידנו את לשונו הבוטה של לדבלי.

מיד לאחר הוויברז, הקליט פרנק סינטרה גרסה משלו לשיר, שהגיע למקום החמישי במצעד. לחאר מכן הוקלטו גם גרסאות קאנטרי ורית'ם אנד בלוז. חלק ניכר מהמבצעים שינו את מילות השיר.

ב-1952 הקליט שמשון בר-נוי את השיר "ליל מנוחה, איירין" בחברת מקולית לתרגומו (הלא מילולי) של אברהם ברושי.

## השיר בתרבות
השיר משמש גם כהמנון האוהדים של מועדון הכדורגל בריסטול רוברס.

השיר, בביצוע של הוויברז, שודר מדי לילה בתחנת הרדיו של אייבי נתן, "קול השלום".

## קישורים חיצוניים

* The Life of a Song: ‘Goodnight, Irene’
* מילות השיר בביצוע לדבלי
* מילות השיר בביצוע הוויברז
* דוד אסף, לילה טוב, איירין: פרידה מרוני גילברט ומלהקת 'האורגים'

## הערות שוליים

קטגוריה:שירי 1908
קטגוריה:סינגלים מ-1950
קטגוריה:שירי פיט סיגר
קטגוריה:שירים באנגלית
קטגוריה:שירי פולק
פרננדו פטרנוסטר

**פרננדו פטרנוסטר** (בספרדית: **Fernando Paternoster**; 24 במאי 1903 – 6 ביוני 1967) היה כדורגלן ומאמן ארגנטינאי, ששיחק בעמדת המגן השמאלי.

## ביוגרפיה
פטרנוסטר החל את הקריירה בקבוצת הנוער של אטלנטה (ארגנטינה) בשנת 1919. את פריצת הדרך עשה שנתיים לאחר מכן כשהצטרף לקבוצה הראשונה. בשנת 1926 הצטרף לראסינג קלוב שם שיחק עד שנת 1932. בין השנים 1930–1931 הושאל לוולס סארספילד, שם עשה סיבוב הופעות פאן-אמריקאי מהמדינות צ'ילה עד לארצות הברית. בשנת 1936 ערך הופעה יחידה במועדון ארחנטינוס ג'וניורס.

בנבחרת ארגנטינה ערך 16 הופעות בין השנים 1928–1930. בזמן זה שיחק באולימפיאדת אמסטרדם (1928) וזכה בקופה אמריקה בשנת 1929. במונדיאל 1930 שנערך באורוגוואי, והיה גם המונדיאל הראשון בהיסטוריה, הגיע עם ארגנטינה עד למשחק הגמר, שבו הפסידה ארגנטינה בתוצאה 4–2 למארחת אורוגוואי.

### קריירת אימון
פטרנוסטר נהיה מאמן לאחר פרישתו מקריירת משחק ואימן במדינה קולומביה כמה קבוצות, ובהן מיונאריוס, דפורטיבו מאניסלס ואתלטיקו נסיונל, איתה גם זכה באליפות קולומביה בשנת 1954. פטרנוסטר נבחר גם לאמן את נבחרת קולומביה בכדורגל. בשנותיו המאוחרות עזר בקידום הכדורגל באקוודור כשאימן את המועדון אמלק וזכה איתם באליפות אקוודור בשנת 1965.

## קישורים חיצוניים

קטגוריה:כדורגלני מונדיאל 1930
קטגוריה:כדורגלני ראסינג קלוב
קטגוריה:כדורגלני ארחנטינוס ג'וניורס
קטגוריה:כדורגלני ולס סארספילד
קטגוריה:כדורגלני נבחרת ארגנטינה
קטגוריה:מאמני נבחרת קולומביה בכדורגל
קטגוריה:מאמני כדורגל ארגנטינאים
קטגוריה:מגני כדורגל ארגנטינאים
קטגוריה:כדורגלנים ארגנטינאים
קטגוריה:ארגנטינאים ממוצא גרמני
קטגוריה:ארגנטינאים שנולדו ב-1903
קטגוריה:ארגנטינאים שנפטרו ב-1967
קטגוריה:מאמני אמריקה קאלי
קטגוריה:מאמני מיונאריוס
קטגוריה:מאמני אתלטיקו נסיונל
קטגוריה:זוכי מדליית כסף אולימפית מארגנטינה
טל אמיר

**טל אמיר** (נולדה ב-1956) היא זמרת אופרה, זמר עברי ומחזות זמר, שחקנית ומדבבת ישראלית.

## ביוגרפיה
אמיר נולדה וגדלה בירושלים, בתם של שושנה ורפי אמיר, עיתונאי קול ישראל.

בצבא שירתה בלהקת פיקוד דרום, היא בוגרת האקדמיה למוזיקה ע”ש רובין באוניברסיטת תל אביב והאוניברסיטה למוזיקה ולאמנויות הבמה של פרנקפורט, גרמניה.

ב-1987 שיחקה את דמותה של קוזט בהפקה של המחזמר עלובי החיים שעלתה בתיאטרון הקאמרי (400 הופעות), לאחר מכן הופיעה גם בהצגות נוספות שעלו בתיאטרון זה כמו "הוצאה להורג - אופרטה אכזרית" מאת חנוך לוין.

אמיר הופיעה במשך כשנתיים בכל רחבי הארץ עם שיריו של סשה ארגוב שלווה אותה בפסנתר.

ב-1989 שרה בקונצרט "עסקים ומיסטיקה" של צ'ארלס אייבס ובניצחו של אנדרה היידו.

כזמרת הופיעה אמיר בפסטיבלים רבים. במאי 1990 הופיעה במסגרת פסטיבל ישראל במופע המרכזי "יליד הארץ" ,שירי אהוד מנור לצידם של כוכבי הזמר הישראלי בבריכת הסולטן בערב יום ירושלים. בספטמבר אותה שנה היא הופיעה בתוכנית המרכזית של הטלוויזיה בערב ראש השנה, "חופים", שהוקדשה ל-50 שנות יצירה של המשורר נתן יונתן.

ב-1991 התמודדה בקדם אירוויזיון עם השיר "מכל השתיקות" וסיימה במקום האחרון.

ב-1991 היא דיבבה את סינדרלה בסרט הנודע של דיסני.

ב-1994 דיבבה את אמא של אצבעונית בסרט "אצבעונית" ולקחה חלק בפסקול של "השועל והכלבלב".

היא ביצעה את קטעי השירה של סופי בסרט "אנסטסיה".

ב-2002 יצא לאור האלבום "לשוב לתל אביב". את שירי האלבום, אשר נכתבו על ידי מרדכי גלדמן והולחנו על ידי רון וידברג, ביצעה אמיר יחד עם עדי אבן-אור.

היא שרה בסדרה השנייה של הגרסה הישראלית של "רחוב סומסום".

אמיר לימדה בבית צבי, בחוג לתיאטרון של אוניברסיטת תל אביב. נכון ל-2020, היא מלמדת פיתוח קול ברימון בית ספר למוסיקה.

## הקלטות
* אמיר הקליטה עשרות משירי סשה ארגוב.
* **לשוב לתל אביב**

## חיים אישיים
היא אם לבן.

## קישורים חיצוניים

* טל אמיר בבית הספר רימון
* 
* 
* 
* 
* 
* זוכרים את רבין בשירים, באתר הבמה, 20 באוקטובר 2003

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:זמרות אופרה ישראליות
קטגוריה:מדבבות ישראליות
קטגוריה:מורים לפיתוח קול
קטגוריה:חברות להקת פיקוד הדרום
קטגוריה:בוגרות אוניברסיטת תל אביב: מוזיקה
קטגוריה:בוגרי אוניברסיטת תל אביב: מוזיקה
קטגוריה:מתמודדות קדם-האירוויזיון
קטגוריה:זמרי אופרה ישראלים
קטגוריה:מדבבים ישראלים
קטגוריה:מורות לפיתוח קול
קטגוריה:חברי להקת פיקוד הדרום
קטגוריה:מתמודדי קדם-האירוויזיון
קטגוריה:ישראליות שנולדו ב-1956
קטגוריה:ישראלים שנולדו ב-1956
Cheap Thrills (אלבום של פרנק זאפה)

**Cheap Thrills** הוא אלבום אוסף של פרנק זאפה, הכולל חומרים מאלבומיו הקודמים.

## רשימת השירים

## קישורים חיצוניים

קטגוריה:אלבומי פרנק זאפה
קטגוריה:אלבומי אוסף באנגלית
טוראנוצרטופס

**טוראנוצרטופס** (שם מדעי: *Turanoceratops*) הוא סוג של דינוזאור מקבוצת הצרטופסים, שחי בקרטיקון העליון לפני 90 מיליון שנה. בעבר נחשב נשתייך למשפחת הצרטופסיים הגדולה. משמעות שמו היא: "פרצוף מקורנן מטוראן" - חבל לשעבר במרכז אסיה הידוע כטורקסטן.

הטוראנוצרטופס התגלה בתצורות ביסקטי  באוזבקיסטן והוגדר ב-1989. בסוג זה היה מין אחד - *Turanoceratops tardabilis*. שם המין פירושו: "מאוחר", עקב ההתעכבות שבין גילוי המאובנים לנתינת השם. ההתעכבות נגרמה מאחר שכמה חוקרים ראו בו טקסון מוטל בספק, המורכב משרידי אנקילוזאורים ומשרידי זאורופודים. גם לאחר נתינת השם הספקות המשיכו וב-2004 גם פיטר דודסון דבק ברעיון.
## מאפיינים
הטוראנוצרטופס חולק מאפיינים שונים עם צרטופסיים כמו הטריצרטופס אך הוא מקובל כקדום יותר מהמשפחה וקרוב יותר לזוניצרטופס ולעוד צרטופסים קדומים בעלי עטרה גדולה. הוא היה קטן יחסית באורך 2 מטרים ומשקל של 175 ק"ג, על פי החוקר גרגורי ס. פאול.

בדומה לשאר הצרטופסים היה צמחוני בעל מקור חזק כמו מקור תוכי איתו אכל שרכים או עלי עצים. מבנה השיניים שלו היה פרימיטיבי ביחס לצרטופסיים והוא הכיל 2–3 שיניים בכל צד של הלסת.

## קישורים חיצוניים

קטגוריה:ערכים שבהם מתאר הטקסון אינו מתאים
קטגוריה:בעלי חיים שתוארו ב-1989
קטגוריה:צרטופסים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1989
יחסי גיאנה–רוסיה

**יחסי גיאנה–רוסיה** הם היחסים הדיפלומטיים הרשמיים שבין **[[גיאנה|הרפובליקה השיתופית של גיאנה]]** לבין **[[רוסיה|הפדרציה הרוסית]]**.

## היסטוריה
### עידן ברית המועצות
בין הרפובליקה השיתופית של גיאנה לבין ברית הרפובליקות הסוציאליסטיות הסובייטיות כוננו לראשונה בתאריך 17 בדצמבר 1970.

באוקטובר 1985 שלחה ברית המועצות לג'ורג'טאון שלושה מסוקים מסוג Mil Mi-8 על מנת שישמשו את חיל האוויר בכוחות המזוינים של גיאנה. בשנות השמונים של המאה העשרים שכרה חברת התעופה הלאומית של גיאנה, גיאנה איירווייז, מטוסים מסוג טופולב Tu-154 מחברת התעופה הרומנית טארום, וקנתה מרומניה ומברית המועצות שלושה מטוסים נוספים בהסכם שבו הסכימה לקבלם בתמורה לבוקסיט.

### עידן הפדרציה הרוסית
בתאריך 8 בינואר 1992 הכירה לראשונה גיאנה בפדרציה הרוסית כיורשת הבלעדית של ברית הרפובליקות הסוציאליסטיות הסובייטיות, זאת לאחר התפרקותה הרשמית של ברית המועצות. רוסיה מחזיקה שגרירות רשמית בג'ורג'טאון. גיאנה האמינה את שגרירותה שבלונדון, בירת הממלכה המאוחדת, על רוסיה.

ב-2006 חתמה חברת רוסאל הרוסית על עסקה גדולה עם ממשלת גיאנה.

## נציגויות דיפלומטיות
* גיאנה אינה מיוצגת ברוסיה, הן בדרג השגרירות והן בדרג הקונסולרי. גיאנה האמינה את שגרירותה שבלונדון, בירת הממלכה המאוחדת, על רוסיה.
* רוסיה מיוצגת בגיאנה בדרג השגרירות באמצעות שגרירות רשמית שהיא מחזיקה בגיאנה, בירת המדינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בוליביה–רוסיה

[שמאל|ממוזער| הנשיא מוראלס נפגש עם [נשיא רוסיה ולדימיר פוטין בקרמלין במוסקבה ביוני 2018.]]
**יחסי בוליביה–רוסיה** היא מערכת היחסים בין שתי המדינות, בוליביה ורוסיה. לרוסיה יש שגרירות בלה פאס, ולבוליביה שגרירות במוסקבה.

## רקע
ברית המועצות כוננה יחסים דיפלומטיים עם בוליביה ב-18 באפריל 1945.

## יחסים עכשוויים
עבור בוליביה ההתמקדות ביחסים עם רוסיה היא בעיקר כלכלית, בניגוד לעמדה פוליטית ואסטרטגית, כפי שמראה הסכם השקעה בשדות הגז הטבעי של בוליביה. נראה שהוא "עוזר לאמריקה הלטינית... [בזמן שהיא] מרחיבה את ההזדמנויות הכלכליות של אמריקה הלטינית, מגוונת את מערכות היחסים שלה ... זה בריא."

בספטמבר 2008 גזפרום, חברת האנרגיה הרוסית שהמדינה מחזיקה בה בשליטה, חתמה על הסכם בשווי 4.5 מיליארד דולר לחיפוש אחר גז בבוליביה. בדצמבר 2008 השקיעה רוסיה ארבעה מיליון דולר במחקר שעסק בתעשיית הגז הבוליביאנית, בתקווה לפתוח מרכז משותף ברוסיה-בוליביאנית לחקירת גז מתישהו בשנת 2009.

במרץ 2009 חתמו רוסיה ובוליביה על הסכם פרוטוקול שמטרתו לחזק את הדמוקרטיה בכל מדינה. בפברואר 2009 ביקר הנשיא אוו מוראלס במוסקבה. נסיעתו הייתה הראשונה אי פעם על ידי ראש מדינה בוליביאני לבירת רוסיה. במהלך הביקור חתמו שני המנהיגים על הסכם לחיזוק האנרגיה וקשרים צבאיים בין שתי המדינות בנוסף לחיזוק שיתוף הפעולה הנרקוטי. במאי 2009 אמר הנציג של בוליביה לענייני חוץ כי בוליביה תבצע רכישת נשק ותחבורה רב-מיליון דולרים מרוסיה במאבק להברחת וייצור סמים בבוליביה.

באוקטובר 2009 הודיע הנשיא אוו מוראלס על התוכניות להקמת מתקן תמיכה טכני לתיקון מטוסים רוסים בבוליביה שיוקם בבסיס לשעבר של ארצות הברית בסמוך לעיירה צ'ימור במרכז המדינה. ההשקעה הראשונית בבנייה מוערכת בכ-5 מיליון דולר ואורך המסלול הקיים יורחב בשלוש פעמים "כדי שיהיה ניתן לקלוט את המטוס המודרני ביותר."

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
איאן גלדר

**איאן גלדר** (באנגלית: **Ian Gelder**; 3 ביוני 1949 – 6 במאי 2024) היה שחקן אנגלי. הוא נודע עקב הופעותיו הרבות בתיאטרון ועל מסכי הקולנוע והטלוויזיה. בין תפקידיו היו מר דקר בסדרה "Torchwood: Children of Earth" וקיוואן לניסטר בסדרה "משחקי הכס".

## קריירה
גלדר הופיע בסרט הטלוויזיה "רמפול" בתפקיד בנו של רמפול שהוא מרצה באוניברסיטה. הוא שיחק בתפקידים רבים על במת התיאטרון ועל המסכים. בתיאטרון הופיע גלדר במחזה "The Low Road" משנת 2013. ממאי עד יולי 2014 שיחק בתפקיד מרקוס אנדרוניקוס, אחיו של טיטוס, בהפקה מחודשת של המחזה "טיטוס אנדרוניקוס" בבימויה של לוסי ביילי שהועלה בתיאטרון שייקספיר גלוב.

ב-2009 הופיע גלדר במיני-סדרה "Torchwood: Children of Earth" בתפקיד מר דקר, וב-2011 החל לגלם את קיוואן לניסטר בסדרה "משחקי הכס". אחרי היעדרות של שלוש שנים הוא שיחק שוב באותה דמות בעונות החמישית והשישית של הסדרה.

באוגוסט 2017 כיכב גלדר במונולוג של BBC4 בשם "Queers: I Miss the Wa".

ב-2019 הופיע גלדר בסדרה "חומריו האפלים", המבוססת על הטרילוגיה "חומריו האפלים" מאת פיליפ פולמן, בתפקיד הספרן והמלומד צ'ארלס.

### חיים אישיים
בן זוגו של גלדר היה השחקן בן דניאלס. השניים נפגשו ב-1993 כשהשתתפו בהפקה של המחזה "Entertaining Mr Sloane".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים הומוסקסואלים
קטגוריה:אנגלים שנולדו ב-1949
קטגוריה:אנגלים שנפטרו ב-2024
כליפי (ראפר)

**יוני כליפי** (ידוע בעיקר בשם משפחתו, **כליפי**; נולד ב-21 בספטמבר 1997) הוא ראפר ישראלי.

## ביוגרפיה
כליפי גדל בקריית ביאליק (לה גם הקדיש שיר באלבומו השני) להורים גרושים – מירה ורוני.

כליפי למד בבית ספר אורט קריית ביאליק.

כליפי החל את פעילותו בשנת 2017, תחת הצמד "אפה וכליפי". הצמד פרסם את שירם הראשון "ברוך הבא לישראל". בשנת 2018, פרסם הצמד את אלבום הבכורה שלהם, "טסט ראשון", שכלל את הסינגלים "ר.ע.ש" ו"סופרמן".

תוך כדי פעילותו בצמד, פרסם גם כליפי את שיריו בפעם הראשונה. בשנה זו השתתף גם בדוקו הריאליטי של HOT, "ביטים", אולם החליט לפרוש ממנו בתחילתו.

ב־11 בינואר 2021 שחרר כליפי את אלבומו הראשון, "הכל על הבית", שהופק על ידי פורמן, זיו שחר וכליפי עצמו. האלבום כלל את הסינגלים "לעלות" ו־"1997". באותה שנה שחרר גם את המיני אלבום "1600 קמ"ש", שהופק על ידי זיו שחר.

ב־9 ביוני 2022 הוציא את השיר "סטארט אפ" יחד עם כהן. השיר הופק מוזיקלית ובוים על ידי גיל חסיד. חצי שנה לאחר מכן, התארח באלבומו של המפיק מאיור "מגמגם 2" בשיר "סנוב".

בינואר 2023 שחרר כליפי את השיר "לונדון פריסטייל", אותו כתב וצילם במהלך חופשה בלונדון. בפברואר 2023 הוציא את השיר "קר מדי הלילה" יחד עם ליעד מאיר.

ביוני 2023 שחרר את האלבום "כוכבים בחוץ", שהוא פרפזה על קובץ השירים הראשון של המשורר נתן אלתרמן, שנקרא באותו שם. האלבום הופק ברובו על ידי זיו שחר. האלבום כלל את הסינגלים "סטארט אפ" ביחד עם כהן, "קר מדי הלילה" ביחד עם ליעד מאיר ואת "שני ילדים", שכלל סמפול מהשיר "פתאום" של אלון עדר. מאוחר יותר יצא עם האלבום לסבב הופעות, בשם "כוכבים בטור".

כליפי משמש גם כמנכ"ל ושותף בסטארט אפ המוזיקלי "demos", אשר משתמש באינטליגנציה מלאכותית כדי להפיק ביטים.

ב־8 באפריל 2025, הוציא את האלבום "חיפה פלינט". ב־8 באוגוסט, הוציא את הסינגל "חצי בן אדם", בו התארחו אלונה שאול ואורי שוחט כמפיק. כליפי הקדיש את השיר לבת זוגו לאחר האירוסין.

ב־2 בנובמבר, השתתף בשיר "במבה ביסלי", עם נוביק וגורליק.

ב־2 בדצמבר, כליפי הוציא את הסינגל "על הגדר".

בינואר 2026, התארח בשיר "לִשְׁבּוֹר" של איתי פרקש.

## דיסקוגרפיה
### אלבומי אולפן
* 2018: טסט ראשון (כחלק מהצמד אפה וכליפי)
* 2021: הכל על הבית
* 2021: 1600 קמ"ש (עם זיו שחר)
* 2023: כוכבים בחוץ
* 2025: חיפה פלינט

## קישורים חיצוניים

## הערות שוליים

קטגוריה:ראפרים ישראלים
יחסי ארצות הברית – גיאנה

**יחסי ארצות הברית–גיאנה** הם היחסים הדו-צדדיים בין הרפובליקה הקואופרטיבית של גיאנה לארצות הברית.

## היסטוריה
המדיניות האמריקנית כלפי גיאנה מבקשת לפתח מוסדות, חוקים ומנהלים פוליטיים דמוקרטיים חזקים ובר קיימא; לתמוך בצמיחה ופיתוח כלכלי; ולקדם בה יציבות וביטחון. במהלך שנותיו האחרונים של ממשלו, הנשיא הגיאני דזמונד הויט  ביקש לשפר את היחסים עם ארצות הברית כחלק מההחלטה להניע את ארצו לעבר אי-הזדהות פוליטית אמיתית. היחסים שופרו גם על ידי מאמציו של הויט לכבד את זכויות האדם, הוזמנו משקיפים בינלאומיים לבחירות 1992 ונעשתה רפורמת בחוקי הבחירות. ארצות הברית גם בירכה על הרפורמה והמאמצים הכלכליים של ממשלת הויט, אשר עוררו השקעה וצמיחה. הבחירות הדמוקרטיות ב-1992 והאישור המחודש של גיאנה על מדיניות כלכלית תקינה וכבוד לזכויות האדם הועילו ליחסים בין המדינות. תחת מספר ממשלות רצופות של המפלגה העממית הפרוגריסבית , הידועה בתור PPP, ארצות הברית וגיאנה המשיכו בשיפור היחסים. הנשיא צ'די ג'גן  היה מחויב לדמוקרטיה, אימץ מדיניות שוק חופשי יותר ודאג לפיתוח בר-קיימא לגיאנה. הנשיא בהרט ג'גדאו ממשיך במסלול זה, וארצות הברית מקיימת יחסים חיוביים עם הממשלה הנוכחית.

במאמץ להילחם בהתפשטות האיידס בגיאנה המרכזים לבקרת מחלות ומניעתן האמריקניים (CDC) פתחו משרד בשגרירות ארצות הברית בשנת 2002. בינואר 2003, הרפובליקה השיתופית של גיאנה נבחרה כאחת משתי מדינות בלבד בחצי הכדור המערבי שנכללו בתוכנית החירום של הנשיא בוש להקלה באיידס. סוכנות CDC, בתיאום עם הסוכנות האמריקנית לפיתוח בינלאומי (USAID), מנהלת תוכנית של 5 מיליוני דולרים לחינוך, מניעה וטיפול באנשים הנגועים במחלה.

צוותי רפואה והנדסה צבאיים אמריקאים ממשיכים לערוך אימונים בגיאנה, לחפור בארות, לבנות בתי ספר ומרפאות ולהעניק טיפול רפואי.

## אקטיביזם פוליטי בתוך גיאנה
קיימת מפלגה פוליטית פעילה לצד תנועה אזרחית בגיאנה הדוגלת בקשרים עמוקים יותר בין ארצות הברית לגיאנה, המבקשת להפוך אותה לשטח אמריקני או להיכנס לקהילייה שלה בדומה לפוארטו ריקו. אפילו מדינה אפשרית נוסחה כמטרה סופית. לאור, בין היתר, ההגירה הגיאנית לארצות הברית והקשרים ההדוקים שצמחו מההגירה הזו מבחינה חברתית וכלכלית הוקמה נוכחות אינטרנטית רשמית, והיא פועלת מזה מספר שנים ומספקת מידע מפורט אודות הגירה ועובדות אחרות הנוגעות למדינה הגיאנית הנוכחית.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מרוקו–רוסיה

**יחסי מרוקו–רוסיה** הם היחסים הדו-צדדיים בין רוסיה לממלכת מרוקו.

## יחסים מוקדמים
באופן יחסי היחסים הדו-צדדיים בין רוסיה למרוקו היו טובים מאוד מאז המאה ה-18. ואז היחסים ההדדיים החלו עם חילופי טובין בין האימפריות של הסולטאן מוחמד בן עבדאללה והקיסרית קתרין השנייה.

בשנים המאוחרות של הקיסרות הרוסית היא תמכה בעמדות הקולוניאליות הצרפתיות במרוקו.

בשנות ה-20 וה-30 של המאה ה-20, ברית המועצות לא חתמה על פרוטוקול טנג'יר.

## המלחמה הקרה
במהלך המלחמה הקרה, מרוקו הייתה אחת משותפות המסחר החשובות ביותר של ברית המועצות באפריקה.

בתחילת שנות ה-60 היחסים הסובייטיים-מרוקאים התפתחו בצורה טובה מאוד. במהלך מחאת מוסקבה ב-1964, כ-50 תלמידים מרוקאים פרצו לשגרירות של מרוקו בברית המועצות במוסקבה ולאורך כל היום השתתפו במחאה נגד עונשי מוות שנגזרו על ידי בית משפט מרוקאי רבאט.

בשנת 1978 ברית המועצות השקיעה רבות בתעשיית הכרייה של מרוקו.

במלחמת סהרה המערבית, ברית המועצות תמכה בחזית פוליסריו ובאלג'יריה. בהקשר זה אמר המלך חסן השני בשנת 1980 כי מרוקו וברית המועצות "במלחמה".

## יחסים עכשוויים
[ממוזער| [מוחמד השישי, מלך מרוקו עם נשיא רוסיה ולדימיר פוטין בשנת 2016.]]
לרוסיה שגרירות ברבאט, ומשרד קונסולרי בקזבלנקה. מרוקו מיוצגת ברוסיה על ידי שגרירותה במוסקבה.

בשנות האלפיים יחסי הסחר הדו-צדדיים התרחבו באופן משמעותי, בעיקר בתחום הכרייה והחקלאות.

הנשיא הנוכחי ולדימיר פוטין ביקר במרוקו בספטמבר 2006 במטרה לחזק את הקשרים הכלכליים והצבאיים בין רוסיה למרוקו. היחסים בין מרוקו לרוסיה עדיין בפיתוח מתמיד, בעוד שהסחר בין המדינות הגיע לשני מיליארד דולר בשנת 2011. במרץ 2016 ביקר המלך מוחמד השישי ממרוקו ברוסיה ונפגש עם הנשיא פוטין. שני הצדדים חתמו על הסכם להגנה הדדית על מידע סודי.

על פי התקשורת המרוקאית, רוסיה תומכת בעמדת מרוקו בעימות בסהרה המערבית.

לאחר ירידה משמעותית בתיירות מאירופה, משרד התיירות של מרוקו מתכנן למשוך אליו יותר מטיילים מרוסיה.

בשנת 2019, ממשלת מרוקו וממשלת רוסיה הסכימו על השקעה בבתי הזיקוק במוחמדיה, שהושבתו מאז 2015. כך שיגיעו להספק זיקוק של כ-100,000 חביות ביום, בית הזיקוק אמורים להגיע מאוחר יותר ל-200,000 חביות ביום על ידי ניצול מתקני נמל נאדור. הרחבה זו מבטיחה לספק מספר השפעות נלוות, כולל הגברת יצירת מקומות עבודה ופיתוח תשתיות, במיוחד באזורים הצפוניים של מרוקו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי עומאן–רוסיה

**יחסי עומאן–רוסיה** הם היחסים הדו-צדדיים בין רוסיה לעומאן.

## סקירה כללית
עומאן הייתה בעלת ברית של הגוש המערבי במהלך המלחמה הקרה. ברית המועצות תמכה במורדים מרקסיסטים כמו החזית העממית לשחרור עומאן בעומאן במהלך מרד דופאר בשנות השישים והשבעים, והביאה להידרדרות היחסים בין עומאן לברית המועצות. המורדים הובסו בעזרת בריטניה על ידי ממשלת עומאן. עומאן לא קיימה יחסים עם ברית המועצות בתקופה זו. לאחר תקופה ארוכה כוננו עומאן וברית המועצות יחסים דיפלומטיים ב-5 בפברואר 1986 ועדיין מקיימים יחסים נייטרליים ברובם. אולם מאז עסקת פורצת דרך של אופ"ק, עומאן ורוסיה נהיו בעלות ברית פעילות במפרץ הפרסי.

## נציגויות דיפלומטיות
* רוסיה מחזיקה בעומאן שגרירות במסקט.
* עומאן מחזיקה ברוסיה שגרירות במוסקבה.

## קישורים חיצוניים

קטגוריה:ערכים ללא קטגוריות פיזיות - יחסי חוץ
צ'יאנשוזאורוס

**צ'יאנשוזאורוס** (שם מדעי: *Qianzhousaurus*; מילולית: "הלטאה של גאנג'ואו") הוא סוג של דינוזאור ממשפחת הטירנוזאוריים, אשר חי בדרום סין לפני 66–72 מיליון שנה במהלך המאסטריכט שבקרטיקון העליון ונכחד עם הכחדת הקרטיקון הגדולה.

## מאפיינים
דינוזאור זה התגלה בחפירות בקרבת העיר גאנג'ואו שבמחוז ג'יאנגשי בדרום סין ותואר בידי החוקר לו ג'ונצ'נג בשנת 2014. הוא היה בעל מראה דומה לאליוראמוס ממדבר גובי ושניהם היו שונים משאר בני משפחתם, בעלי מראה קדום יותר המזכיר מינים כמו הדריפטוזאורוס. הם קובצו לשבט עצמאי - Alioramini, שבט המצוי בין המינים הדומים לטירנוזאורוס והטרבוזאורוס לבין האלברטוזאורוס והגורגוזאורוס.

הצ'יאנשוזאורוס היה בעל חוטם מוארך והוא זכה לכינוי "פינוקיו רקס" והיה בעל לסת מוארכת בעלת שיניים ארוכות וצרות יחסית אך עוצמת נשיכה חזקה כמו שאר הטירנוזאורים. אורכו הגיע למעלה מ-9 מטרים והוא היה טורף-העל של אסיה בתקופתו.

## בתרבות
הצ'יאנשוזאורוס מופיע בסדרה כוכב פרהיסטורי שם הוא צד קוריתורפטור.

## קישורים חיצוניים

קטגוריה:בעלי חיים שתוארו ב-2014
קטגוריה:טירנוזאוריים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי סטיבן ל. ברוסאט
קטגוריה:טקסונים שתוארו בידי לו ג'ונצ'נג
קטגוריה:מאובני טקסונים שתוארו ב-2014
קטגוריה:סין: מאובנים
ביסטהייברסור

**ביסטהייברסור** (שם מדעי: *Bistahieversor*) המכונה גם **הבהמה של ביסטי** הוא סוג של דינוזאור טורף, אשר חי בסוף הקרטיקון לפני 74.5 מיליון שנה. הדינוזאור הוא קרובם של הטירנוזאוריים ונכלל במשפחה לעיתים רבות, אך כיום מעריכים שהוא אינו שייך למשפחה אלא לקבוצה הקרובה אאוטירנוזאורים. מקור שמו הוא משפת הנאוואחו ופירושו: "המשמיד של ביסטי". הוא מכונה כך עקב הימצאו בשטחי ביסטי/דה-נא-זין . הסוג כלל מין אחד - *Bistahieversor sealeyi*.

מאובניו נתגלו ב-1998 בניו מקסיקו, ארצות הברית, ונחשבו למאובנים של דספלטוזאורוס, אך ב-2010 הוחלט שמאובנים אלה שייכים לסוג חדש. הממצאים נתגלו כללו שרידי צעירים ובוגרים, בעיקר של הגולגולת. הביסטהייברסור חי מדרום להרי הרוקי שגרמו לבידודו מטירנוזאורים צפוניים יותר.

דינוזאור זה דמה לטירנוזאורוס אך היה קטן יותר, באורך תשעה מטרים ומשקל של לפחות 1 טונה. הוא היה בעל גולגולת קצרה וקלה יותר ובעל 64 שיניים, פתח עין מוגדל ומפרק מורכב לאורך המצח, אשר עזר לקבע את הגולגולת. ייתכן שגופו היה מכוסה נוצות אך לא נמצאו לכך ראיות מהמאובנים.

## קישורים חיצוניים

קטגוריה:טירנוזאורים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2010
ראש וילקוקס

**ראש וילקוקס** (באנגלית: **Wilcox Head**) הוא לשון יבשה, באזור קאסואיצופ שבצפון-מערב גרינלנד.
## גאוגרפיה
לשון היבשה בולטת מהאי קיאטאסואק, התוחמת את הקצה הדרומי של מפרץ מלוויל; כאשר הקצה השני של מפרץ מלוויל הוא כף יורק - 297.5 קילומטרים לכיוון צפון-מערב, בצפון מפרץ באפין.

בחודשי החורף (ינואר עד אפריל) מכוסה מפרץ מלוויל במדף קרח מראש וילקוקס ועד כף יורק. עוביו של מדף זה מתעבה ממטר בחודש ינואר, ועד שני מטרים בחודש מרץ.

החל מחודש יוני מתחיל הקרח להישבר, עד שנוצרת תעלה שניתן להפליג בה בין ראש וילקוקס לבין בסיס חיל האוויר תולה.

קבוצה של ארבעה איים קטנים, שגובהם נע בין 60 ל-120 מטרים מעל פני הים, מצויים במרחק של 60 עד 20 קילומטרים בכיוון צפון - צפון-מערב מראש וילקוקס.

## לקריאה נוספת

• NATIONAL GEOSPATIAL-INTELLIGENCE AGENCY, **[https://books.google.co.il/books?id=DtdHAQAAIAAJ&pg=PA325&lpg=PA325&dq=%22Wilcox+Head%22&source=bl&ots=k4LIyo6kB6&sig=ACfU3U3PHuvI_bgsogqlnkqI_BcCxn8YkA&hl=en&sa=X&ved=2ahUKEwjgqNylrZXmAhWKJVAKHRG1D3UQ6AEwCXoECAkQAQ#v=onepage&q=%22Wilcox%20Head%22&f=false Sailing Directions for West Coast of Greenland, Volumes 16-968]**, P 325

• David Boertmann, Nicholas Per Huff eldt, **[https://www2.dmu.dk/Pub/SR45.pdf SEABIRD COLONIES IN THE MELVILLE BAY NORTHWEST GREENLAND]**, Scientific Report from DCE – Danish Centre for Environment and Energy 2013, P 14

• W. W. ROWLEE and K. M. WIEGAND, **[https://www.journals.uchicago.edu/doi/pdfplus/10.1086/327612 A LIST OF PLANTS COLLECTED BY THE CORNELL PARTY ON THE PEARY VOYAGE OF I896.]**, BOTANICAL GAZETTE 

## קישורים חיצוניים

* תצלום לוויין של אזור ראש וילקוקס

## הערות שוליים

קטגוריה:ארכיפלג אופרנאוויק
קטגוריה:מפרץ מלוויל
קטגוריה:גרינלנד: לשונות יבשה
ג'ורג' דייוויס (פוליטיקאי)

**ג'ורג' דייוויס** (באנגלית: **George Davis**; 1 במרץ 1820 – 23 בפברואר 1896) היה פוליטיקאי אמריקאי, שכיהן כתובע הכללי הרביעי של קונפדרציית המדינות של אמריקה (ה"קונפדרציה") בין השנים 1864–1865, בסוף תקופת מלחמת האזרחים האמריקנית.
## ביוגרפיה
ג'ורג' דייוויס נולד ליד וילמינגטון, קרוליינה הצפונית. הוא למד באוניברסיטת קרוליינה הצפונית בצ'אפל היל, שם הוא היה המצטיין בכיתת 1838. בהמשך הוא למד משפטים וב-1840 הוא התקבל ללשכת עורכי הדין. ב-1848 הוא החל לעבוד כיועץ המשפטי הראשי של חברת הרכבות וילמינגטון וולדון, משרה בה הוא החזיק עד יומו האחרון.

דייוויס היה נציגה של קרוליינה הצפונית לוועידת השלום הבלתי מוצלחת שהתקיימה בוושינגטון די. סי. מה-4 ועד ה-27 בפברואר 1861. הוא היה נציג בקונגרס הזמני של הקונפדרציה בין השנים 1861–1862 ולאחר מכן נבחר לסנאט של הקונפדרציה, שם הוא כיהן בין השנים 1862–1864. בדצמבר 1863 מינה אותו נשיא הקונפדרציה, ג'פרסון דייוויס, שהיה קרוב משפחה שלו, לתובע הכללי בממשלו. במשרה זו הוא כיהן מ-2 בינואר 1864 ועד 24 באפריל 1865.

דייוויס נשבה על ידי כוחות צבא האיחוד בקי וסט, פלורידה ב-18 באוקטובר 1865 ונכלא בפורט המילטון שבברוקלין, ניו יורק. הוא בילה שם כמה חודשים וב-1866 הוענק לו חנינה. לאחר מכן הוא שב לעיסוקו כעורך דין בווילמינגטון.

במלחמת העולם השנייה נקראה על שמו אחת מסדרת אוניות ליברטי, SS George Davis. פסל בדמותו ניצב בעירו וילמינגטון.

## קישורים חיצוניים

* Buck Yearns, Davis, George, www.ncpedia.org, 1986
* ג'ורג' דייוויס באתר Find a Grave
ממוזער|ימין|200px|פסלו של ג'ורג' דייוויס במרכז העיר וילמינגטון
* 

קטגוריה:אמריקאים ילידי קרוליינה הצפונית
קטגוריה:פוליטיקאים דרומיים במלחמת האזרחים האמריקנית
קטגוריה:בוגרי אוניברסיטת קרוליינה הצפונית בצ'אפל היל
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1820
קטגוריה:אמריקאים שנפטרו ב-1896
ניקול רזניקוב

**ניקול רזניקוב** (נולדה ב-27 בדצמבר 1999) היא דוגמנית ישראלית, מלכת היופי של ישראל לשנת 2018.

## ביוגרפיה
רזניקוב נולדה בעפולה לוויקטוריה ויבגני. אמה ילידת טשקנט שבאוזבקיסטן הסובייטית, ואביה יליד קייב שבאוקראינה הסובייטית. למדה במגמת תקשורת בתיכון בכפר הנוער ויצו ניר העמק. רזניקוב קיבלה פטור מגיוס לצה"ל מסיבות רפואיות. סבתה לימדה אותה רוסית.

במאי 2018 זכתה רזניקוב בתחרות מלכת היופי של ישראל, ובדצמבר 2018 ייצגה את ישראל בתחרות מיס יוניברס שנערכה באותה שנה בתאילנד.

בשנת 2020 השתתפה בתוכנית המציאות "הישרדות VIP" עונה 3 בערוץ 13, והודחה עשירית.

## חיים אישיים
מאז 2020 הייתה בזוגיות עם רועי חג'ג' עד ינואר 2024 כאשר נפרדו לפני כן הייתה במערכת יחסים עם סמיון גרפמן, אותו הכירה כשהשתתפו ביחד ב"הישרדות VIP" עונה 3..

רזניקוב מתנדבת בבתי חולים, בעיקר בבית חולים העמק שבעפולה, שבו הייתה מאושפזת בתור ילדה.

## קישורים חיצוניים

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:בוגרי כפר הנוער ויצו ניר העמק
קטגוריה:מתחרי הישרדות (ישראל)
קטגוריה:ישראליות שנולדו ב-1999
קטגוריה:ישראלים שנולדו ב-1999
דסונגריפטריים

**דסונגריפטריים** (שם מדעי: Dsungaripteridae) הוא סוג של פטרוזאורים מקבוצת הפטרודקטיליים, אשר חיו בין סוף היורה לתחילת הקרטיקון סביב 157 עד 112 מיליון שנה.

מינים אלה שהידוע שבהם הוא הדסונגריפטרוס היו בעלי גודל בינוני וחלקם דמו מעט לפטרודקטילוס אך הם היו קרובים לפטרוזאורים גדולים כמו התלסודרומיים והאז'דרכיים. למינים אלה הייתה גולגולת רחבה עם לסת ארוכה ומשולשת שפנתה כלפי מעלה. היא הייתה בעלת שיניים - דבר נדיר אצל מרבית הפטרוזאורים של הקרטיקון. העיניים שלהם מוקמו באחורי הגולגולת.

הדסונגריפטריים בהסתמך על מבנה הלסתות והשיניים הותאמו לתפיסת דגים ולריסוק של צדפות ויצורים בעלי שריון. הם מעכו את הטרף בעזרת השיניים החזקות אך השטוחות בצורתם.

ככל הנראה הם השתמשו בזרמי אוויר חם כדי לדאות בדומה לעופות ימיים או עופות דורסים מודרניים.

## סוגים
* Banguela?
* Domeykodactylus
*דסונגריפטרוס (Dsungaripterus)
* Lonchognathosaurus
* Noripterus
* Tendaguripterus?

## קישורים חיצוניים

קטגוריה:אז'דרכואידה
אדם קארסט

**אדם קארסט** (נולד ב-1 באפריל 1979) הוא שחקן קולנוע וטלוויזיה ישראלי.

## ביוגרפיה
קארסט נולד בקנדה וגדל בעיר יקנעם עילית. הוא בוגר מגמת תעשייה וניהול ומחשבים בתיכון היובל (הרצוג) כפר סבא ובוגר פנימיית שטיינברג. הוא למד בסטודיו למשחק וורד אליו נכנס בגיל 26 לתרפיה במשחק, בעודו עובד כמאבטח מטוסים בניו יורק. את שירותו בצה"ל עשה כלוחם ביחידת אגוז.

## קריירת משחק
בשנת 2008 שיחק בתפקיד ראשי בסרטו של ז'אן-קלוד ואן דאם  בתפקיד ׳סולי׳ ובסדרת הטלוויזיה Body Language ל-Showtime בתפקיד "אדוארדו" (הדרום אמריקאי), בבימויו של .

בשנת 2009 היה איש הפעלולים של הדמות 'ניק' במשחק הווידאו "Left 4 Dead 2" ושיחק בשני פרקים בעונה השישית של הפמליה כאיש האבטחה של "וינס" .

בשנת 2016 שיחק את איציק האינסטלטור בסדרה "מפלצות קטנות".

בשנת 2017 שיחק בפרק הפיילוט והראשון בסדרה "רבל"  כעבריין הצ'צ'ני "אחמד זידוריף", בסדרה המצליחה של אמזון "Transparent" בתפקיד "אדם", ובנוסף התחיל לשחק בעונה הראשונה של הסדרה "שלג צח"  המציגה את האתיקה השנויה במחלוקת של עולם הפשע, בתפקיד "מאיר", בה המשיך לעונה שנייה ושלישית 2018–2019.

בשנת 2018 שיחק בסרטו של אנטואן פוקואה "נקודת שוויון 2" בתור מאפיונר טורקי בסצנת הפתיחה של הסרט. בנוסף הגיח ככוכב אורח בסדרות הטלוויזיה "מיגל" בערוץ HOT וב- בדמותו של קלוד מרלו הצרפתי.

בשנת 2019 החל לגלם את דמותו של "אדם" בסדרת הדרמה "ביום שהאדמה רעדה" של קשת 12.

בשנת 2025 החל לגלם את יוסף בסדרה "אמיה" של רשת 13.

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:ישראלים ילידי קנדה
קטגוריה:יקנעם עילית: אישים
קטגוריה:בוגרי תיכון הרצוג (כפר סבא)
קטגוריה:לוחמי יחידת אגוז
קטגוריה:ישראלים שנולדו ב-1979
אכירורפטור

ממוזער|120px|ראש משוחזר של אכירורפטור
**אכירורפטור** (שם מדעי: ***Acheroraptor***; מיוונית: "השודד של העולם התחתון") הוא סוג של דינוזאור ממשפחת הדרומאוזאוריים, אשר התקיים בקרטיקון העליון בגיל המאסטריכט לפני 66 מיליון שנה, ממש לפני הכחדת הקרטיקון הגדולה. דבר זה הופך אותו לצעיר שבכל הדרומזאורים לצד הדקוטרפטור שנמצא באותו אתר (אך בדקוטה הדרומית). מאובניו שכללו בעיקר עצמות של לסת תחתונה, נמצאו בתצורת הל קריק שבמונטנה. המאובנים מצויים כיום ב. הוא סווג ב-2013 ונמצא ממנו מין יחיד - *Acheroraptor temertyorum*.

דינוזאור זה היה דומה לולוצירפטור המונגולי ולזאורורניתולסט, וכמותם היה בעל מבנה דו-רגלי זריז, טפרים קטלניים ולסת מוארכת. ככל הנראה היה עטוי נוצות. הוא הגיע לאורך של 2.9–3 מטרים, לגובה של 0.9 מטר ולמשקל 40 ק"ג בערך.

הוא חי בסוף הקרטיקון של אמריקה הצפונית לצד מיני דינוזאורים גדולים כמו הטירנוזאורוס, הטריצרטופס והאנקילוזאורוס, ונראה שהיה ניזון מטרף קטן אותו תפס בכפות רגליו בעלות הטופר דמוי המגל. כמו שאר הדינוזאורים הוא נכחד בסוף הקרטיקון לפני 66 מיליון שנה.

## קישורים חיצוניים

קטגוריה:דרומאוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי פיליפ קורי
צ'יפס (כלב)

**צ'יפס** (באנגלית: **Chips**; 1940 – 1946) היה כלב מגזע האסקי סיבירי-רועה גרמני מעורב. הוא היה כלב תקיפה ושמירה של צבא ארצות הברית במלחמת העולם השנייה, והוא נחשב ככלב המעוטר ביותר לאחר המלחמה.

## היסטוריה
בזמן מלחמת העולם השנייה, גם כלבים אזרחיים גויסו למשימות צבאיות. אדוארד ג'יי וורן, תושב העיירה פלזנטוויל שבמדינת ניו יורק, שלח בשנת 1942 את כלבו למרכז אילוף כלבים צבאי בעיירה פרונט רויאל שבוירג'יניה.

הוא החל את דרכו ככלב שמירה, ולאחר מכן הצטרף לדיוויזיית החי"ר השלישית, שפעלה בצפון אפריקה, סיציליה, איטליה, צרפת וגרמניה. מאמנו היה טוראי ג'ון פי רואל.

צ'יפס שימש ככלב שמירה במהלך ועידת רוזוולט-צ'רצ'יל בשנת 1943. ביולי 1943 השתתף צ'יפס בפלישת בעלות הברית לסיציליה. צ'יפס ומפעילו הוצבו ליד מוצב בו התבצרו ארבעה מקלענים איטלקיים. צ'יפס ברח ממפעילו, זינק לתוך הבונקר ואילץ את המקלענים להימלט ולהיכנע לחיילים האמריקאים. כתוצאה מהתקיפה הוא סבל מפציעה בקרקפת ומכוויית אבקה. בהמשך אותו יום הוא עזר בשביית עשרה חיילים איטלקים נוספים.

בדצמבר 1945 הוא שוחרר משירותו הצבאי והושב לבעליו.

בשנת 1990 עשתה חברת וולט דיסני סרט על חייו, בשם "Chips, the War Dog".

## עיטורים
על אומץ ליבו ותרומותיו למאמץ המלחמתי זכה צ'יפס לעיטור צלב השירות המצוין, לעיטור כוכב הכסף ולעיטור לב הארגמן. העיטורים בוטלו לאחר מכן בשל מדיניות הצבא החדשה שלא להעניק עיטורים לבעלי חיים.

באופן לא רשמי העניקה לו היחידה בה שירת עיטור "ראש חץ" על סיועו בשעת הנחיתה והפלישה, והעניקה לו גם שמונה כוכבי שירות, על כל אחת מהגיחות שלו.

בשנת 2018 קיבל צ'יפס את מדליית דיקין על מאמציו במהלך המלחמה.

## הערות שוליים

קטגוריה:ארצות הברית: כלבים מפורסמים
קטגוריה:צבא ארצות הברית במלחמת העולם השנייה
וולוו F10, F12, F16

**וולוו F10, F12, F16** (בשוודית: **Volvo F10, F12, and F16**) הן שלוש סדרות משאיות כבדות מתוצרת וולוו משאיות, בבעלות יצרנית הרכב השוודית **[[וולוו]]**, אשר יוצרו בין השנים 1977–1993.

דגמי "וולוו F10, F12, F16" כוללים דגמי משאית סמי-טריילר כבדה ופול טריילר (ראו תמונה), כאשר החלק העיקרי בה הוא הגורר אליו ניתן לחבר נגרר. 

יוצרו כ-200,000 יחידות.

## היסטוריה
דגמי "F10" ו-"F12" הושקו בשנת 1977, עם מאפיינים חדשניים רבים לתקופתה, ובמיוחד תא הנהג הבטיחותי. ה-"F16" הושק בשנת 1987 והיה חזק יותר. 

רכיבי השלדה הבסיסיים וגם רכיבי ההינע של המשאיות, כשהושק בשנת 1977, התבססו במידה רבה על אלה שהוצגו בשנת 1973 עבור משאיות סדרת "וולוו N". המספור בדגמים אלה מציג את עקירת המנוע בליטר. יציאות כוח שונות הוצעו, והמנועים עברו מספר שינויים במהלך השנים. כל המנועים הם מנוע דיזל טורבו עם שישה צילינדרים מתוצרת וולוו. 

הסדרה קיבלה שני שדרוגים גדולים במהלך הפקתה. הראשון בשנת 1983, שכלל שינויים גדולים בתא הנוסעים, (שמשה קדמית וגג מוגבה יותר) שלדה חדשה עם ירידה במשקל וקפיצים פרבוליים, ותא הנוסעים המרווח "גלובטרוטר" (Globetrotter) הוצע כאופציה. המנועים קיבלו גם שדרוג, אך תפוקת הכוח לא השתנתה. 

השדרוג השני הגיע בשנת 1987, עם הגעתו של דגם ה-"F16" העוצמתי שעבר מספר שינויים קוסמטיים. למשאית "F16" הורכב מנוע שישה צילינדרים בטור, עם ארבעה שסתומים לכל צילינדר וציר גל זיזים גבוה. דגם ה-"F16" שימש באופן נרחב לצורך הובלת משקולות רכבת גדולות, כמו משאיות עצים בסקנדינביה (שוק שנשלט עד כה על ידי משאיות סקאניה המונעות על ידי מנוע "סקניה V8", ומשאיות "סיסו"  עם מנועי "Cummins"  בפינלנד). דגמים אילו היו פופולריים גם ברכבות הכבישים של אוסטרליה.

## סדרות

* "F10" 
* "F12" 
* "F16" 
### תצורות

* משאית כבדה
* מכלית (משאית)
* משאית סמי-טריילר
* כבאית

## תמונות

קובץ:Volvo F10.jpg | "וולוו F10" 
קובץ:Volvo water tank truck in Iraq.JPEG | "וולוו F10" – מכלית (משאית) (צולם בעיראק)
קובץ: DSC 4916 (21672372252).jpg| "וולוו F10"
קובץ:Deutrans Volvo.jpg | "וולוו F10"
קובץ:Volvo F10 Eurotrotter (25466733247).jpg | "וולוו F10"
קובץ:Camion-citerne à vin, Cher.jpg | "וולוו F12" – מכלית (משאית)
קובץ:Volvo F12 airport fire engine.jpg | "וולוו F12" – כבאית בשדה תעופה
קובץ:Volvo F12 2012-06-16.jpg | "וולוו F12"
קובץ:InsideF12.jpg | "וולוו F12" – מבט לתא הנהג ולוח מחוונים
קובץ:NTNU UB Dora-biblioteket.jpg | "וולוו F16"
קובץ: 2010 09 27 Hannover 180602 (8600892714).jpg| "וולוו F16"


## ראו גם
* וולוו
* וולוו ויקינג
* וולוו טיטאן
* וולוו F88
* וולוו VN

## קישורים חיצוניים

* 
* 
* 
* "וולוו F10, F12, F16" (books.google.co.il/books/about/Volvo_F10_F12_and_F16)

## הערות שוליים

F10, F12, F16
קטגוריה:משאיות
קטגוריה:משאית מכלית
קטגוריה:כבאיות
קטגוריה:כלי רכב שהושקו ב-1977
קטגוריה:כלי רכב שוודיים
קטגוריה:כלי רכב 6 גלגלים ויותר
מוטי (פיל)

**מוטי** (באנגלית: **Motty**; 11–21 ביולי 1978) היה פיל, שהיה תוצאת רביית כלאיים של פיל אפריקני ופיל אסייתי.

## היתכנות ביולוגית
אף על פי שהפיל האפריקני והפיל האסייתי הם שני סוגים טקסונומים אחרים, רביית כלאיים ביניהם אפשרית, משום שהם חולקים מטען שווה של כרומוזומים.

## ביוגרפיה
מוטי נולד לשיבא, פילה אסייתית, ולג'מבולינו, פיל אפריקני, בגן החיות של צ'סטר ב-11 ביולי 1978, והוא נקרא על שם מייסד גן החיות, ג'ורג' מוטרשיאד.

אף על פי שגדל בהשגחה רפואית צמודה, מוטי חלה ומת לאחר עשרה ימים, ב-21 ביולי 1978. מתוצאות הנתיחה לאחר המוות נראה כי הוא מת בשל החיידק "Escherichia coli" שגרם לאלח דם ובשל דלקת מעי נמקית.

גופתו פוחלצה ונשמרה במוזיאון להיסטוריה של הטבע בלונדון.

## מראה
לחייו, אוזניו ורגליו של מוטי היו דומות לשל פיל אפריקני, בעוד מספר הציפורניים (5 מקדימה, 4 מאחורה) היו כשל פיל אסייתי. בחדק ובגוף עצמו היו מוטיבים משולבים של פיל אפריקני ואסייתי יחד.

## קישורים חיצוניים
* מוטי, הפיל הבין-גזעי, באתר elephant

## הערות שוליים

קטגוריה:פילים מפורסמים
קטגוריה:חיות כלאיים
קטגוריה:כלאיים אינטרגנטיים
ראש קמפבל

**ראש קמפבל** (באנגלית: **Campbell Head**) הוא לשון יבשה בולטת, בצד המערבי של מפרץ אום, בחוף מוסון שבאנטארקטיקה. 

ראש קמפבל נמצא 4.8 קילומטרים מרבית - צפון-מערבית מכף ברוס.

שיא גובהו של ראש קמפבל מתנשא לגובה של 182 מטרים מעל פני הים.

## היסטוריה
### גילוי ומיפוי לשון היבשה

לשון היבשה התגלתה ב-18 בפברואר 1931 על ידי משלחת החקר הבריטית, אוסטרלית וניו זילנדית לאנטארקטיקה בפיקודו של דאגלס מוסון. 

### מקור השם

מוסון קרא ללשון היבשה על שם סגן סטיוארט קמפבל (Stuart Campbell), טייס חיל האוויר המלכותי האוסטרלי, שהיה אחד הטייסים של משלחת החקר.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=XS0ibKr4FU0C&pg=RA2-PA293&lpg=RA2-PA293&dq=%22Campbell+Head%22+antarctica&source=bl&ots=6TSjHBNd5H&sig=ACfU3U0Vl1ViOR0bZRttgHMhKEzEwuH-mw&hl=en&sa=X&ved=2ahUKEwikksyet5XmAhXILlAKHRD1CYAQ6AEwBXoECAgQAQ#v=onepage&q=%22Campbell%20Head%22%20antarctica&f=false Sailing Directions for Antarctica: Includes Islands South of Latitude 60°]**, P 293

• Defense Mapping Agency  1992, **[https://books.google.co.il/books?id=sgSnbMOD_VsC&pg=PA420&lpg=PA420&dq=%22Campbell+Head%22+antarctica&source=bl&ots=qbVHsqS9u8&sig=ACfU3U3ES5Myq1X6awmBIaNEjj0ozYn_hA&hl=en&sa=X&ved=2ahUKEwikksyet5XmAhXILlAKHRD1CYAQ6AEwBnoECAoQAQ#v=onepage&q=%22Campbell%20Head%22%20antarctica&f=false Sailing Directions (planning Guide) and (enroute) for Antarctica]**, P 420

## קישורים חיצוניים

* ראש קמפבל באתר הסקר הגאולוגי של ארצות הברית
* ראש קמפבל באתר הגאזט האנטארקטי של ממשלת אוסטרליה
* ראש קמפבל באתר הגאזט האנטארקטי המשווה SCAR של ממשלת אוסטרליה

## הערות שוליים

קמפבל
לולו גמדי

**לולו גמדי** הוא גזע של בקר הבית הנפוץ בהרים שבמדינות מרכז אסיה. הלולו הגמדי הוא בן כלאיים של זבו, יאק הבית וטאורין.

משקלו של לולו גמדי הוא בין 68 ל-153 קילוגרמים ובשל כך נחשב לזן הבקר הקטן ביותר המוכר.

## ראו גם
* זבו
* יאק הבית

## הערות שוליים

קטגוריה:גזעי בקר
קטגוריה:חיות כלאיים
טקאישי

**טקאישי** (ביפנית: **高石市**) היא עיר במחוז אוסקה שביפן.

נכון לאוקטובר 2016 חיים בעיר 56,583 תושבים, וצפיפות האוכלוסין בה עומדת על 5,000 אנשים לקילומטר רבוע. השטח הכולל הוא 11.35 קילומטרים רבועים.

## היסטוריה
כבר ב"ניהון שוקי" מופיע מספר פעמים התיאור "אגם טקאישי". ב-1889 נוסד רשמית הכפר טקאישי, כחלק ממערכת המועצות המקומיות שנהגה ביפן בשנים 1888–1947. בשנים 1904–1905 שכן בכפר מחנה לשבויים רוסיים, שנשבו במהלך מלחמת רוסיה–יפן. בין היתר נכלא במחנה יוסף טרומפלדור. העיר נוסדה ב-1 בנובמבר 1966 בעקבות שינוי מנהלי שנערך ביפן, כאיחוד של כפרים שונים ששכנו באזור.

בסוף שנות התשעים חוותה משבר פיננסי קשה וראש העירייה ניסה למזג את העיר עם העיר הסמוכה סאקאי. הצעת המיזוג הפך לסוגיה בולטת בבחירות הבאות לראשות העיר, והיא בוטלה לאחר שראש העיר המכהן הפסיד בבחירות. לפיכך העיר נותרה עצמאית.

## גאוגרפיה
טקאישי שוכנת על שפת מפרץ אוסקה. סמוכות לה הערים סאקאי,  ו. כמחצית משטח העיר שוכנת על קרקע מאוחזרת, שעליה ניצב בית זיקוק פטרוכימי גדול. מחלקת כיבוי האש של טאקאשי מתהדרת בכבאית הגדולה ביותר ביפן, שלה זקוקה העיר כאמצעי זהירות מפני שריפות גדולות אפשריות בבית הזיקוק.

## תחבורה
בעיר עוברת הרכבת החשמלית של ננקאי . הקו הראשי של ננקאי  עוצר בתחנת הגורומו  ובתחנת טקאישי  שבעיר.

קו טקשינוהמה  של החברה עוצר בתחנת קיארבשי  ובתחנת טקשינוהמה .

## ערים תאומות
* 

## קישורים חיצוניים

* 

קטגוריה:יפן: ערים
קטגוריה:קנסאי: ערים
קטגוריה:יישובים שהוקמו ב-1966